《栅塘》
宋代·马之纯

六朝何处立都城，十里秦淮城外行。
上设浮航如道路，外施行马似屯营。
关防直可防津渡，缓急徒能御盗兵。
非是后来谋改筑，如何今日作陪京。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。